laion/Wikipedia-Exotic huggingface dataset:
הצחוק האחרון (2019)

הצחוק האחרון הוא סרט קולנוע אמריקאי משנת 2019 בבימויו של גרג פריטיקין ובכיכובם של צ'בי צ'ייס וריצ'רד דרייפוס. הסרט עוסק באמרגן ובקומיקאי ותיקים, שנפגשו מחדש לאחר ששניהם עברו לדיור מוגן, והם יוצאים למסע הופעות סטנד-אפ ברחבי ארצות הברית. אל הארט (צ'בי צ'ייס) הוא אמרגן שפרש לגמלאות, אך אינו מסתגל למעמדו החדש. נכדתו ג'יני (קייט מיקוצ'י) משכנעת אותו לעבור לדיור מוגן מהודר בקליפורניה. בהגיעו לשם הוא מגלה שאחד הדיירים הוא באדי גרין (ריצ'רד דרייפוס), קומיקאי שבו טיפל, ולפני 50 שנה פרש מעסקי הקומדיה והפך לפודיאטריסט. לפני פרישתו מעסקי הקומדיה הוזמן באדי להופיע ב"מופע של אד סאליבן", הופעה שנחשבה להישג שיא של קומיקאי, אך בחר שלא להופיע. אל, שעדיין רוצה לחזור לפעילות בעולם השעשועים, מדבר על לבו של באדי שיחזור להופיע. באדי הסתייג מכך, אך לאחר שחברתו בדיור המוגן נפטרה הוא מסכים להצעה של אל. אל פונה לאנשי הקשר שלו ומסדר לבאדי מסע הופעות בארצות הברית, בנסיעה מקליפורניה לניו יורק, ששיאה המתוכנן הוא הופעה של באדי בתוכנית הטלוויזיה "The Tonight Show" של ג'ימי פאלון. באדי מופיע, בדרך כלל בהצלחה, במופעי סטנד-אפ ליד לאס וגאס, בטיחואנה, בטוסון ובקנזס. בעת שבאדי נח במוטל בקנזס, אל פוגש בבר אמנית בשם דוריס לאבג'וי (אנדי מקדואל), והיא מצטרפת למסעם לשיקגו. בשיקגו נודע לאל מאיש הקשר שלו שלא ניתן לזמן את באדי להופעה בתוכנית של ג'ימי פאלון. כשהם בשיקגו מגיעים אליהם ג'יני, נכדתו של אל, וצ'רלי, בנו של באדי. הם מגלים לאל שבאדי חולה בסרטן הלבלב ומביעים חשש שהמסע יפגע בבריאותו. לאחר שאל ודוריס מבלים את הלילה יחדיו, אל מוצא פתק שבו דוריס מודיעה שהחליטה לעזוב כדי לאפשר לאל ובאדי להתמקד במסעם. אל מגלה לבאדי שבוטלה הופעתו בתוכנית של ג'ימי פאלון, אך באדי נחוש להמשיך במסעם, והם ממשיכים לניו יורק. אל מגלה שמקס בקר (לואיס בלק), שהיה בעבר בטיפולו, עומד להופיע בתוכנית הטלוויזיה "לייט שואו עם סטיבן קולבר". הוא מבקש ממקס לפנות את מקומו לבאדי, אך מקס מסרב, בנימוק שזו פריצת דרך בקריירה שלו. אל מציע למקס סכום כסף גדול כדי שיסכים, ומקס אכן מציג את באדי בפני הקהל בתוכנית של קולבר, ובאדי נותן הופעה שזוכה לתשואות הקהל. אל, שירד מנכסיו כתוצאה מהסכום הגדול ששילם למקס, לא חוזר לדיור המוגן, אלא עובר להתגורר עם דוריס בקנזס. "הצחוק האחרון", במסד הנתונים הקולנועיים IMDb (באנגלית) "הצחוק האחרון", באתר נטפליקס "הצחוק האחרון", באתר Rotten Tomatoes (באנגלית) "הצחוק האחרון", באתר Metacritic (באנגלית) "הצחוק האחרון", באתר אידיבי "הצחוק האחרון", במסד הנתונים הקולנועיים KinoPoisk (ברוסית)
דג הפרה המקושט

דג הפרה המקושט (שם מדעי: Aracana ornata) הוא זן של קופסינון שמקורו בדרום אוסטרליה. הוא תואר לראשונה על ידי ג'ון אדוארד גריי ב-1838. למין אורך מרבי של 15 ס"מ. אפשר להבדיל בינם לבין בני דודיהם הקרובים, דג הפרה המפוספס (the striped cowfish), על ידי המראה הזקוף של הקוצים ליד עיניהם, ואורכם הקטן מעט יותר. גופם עטוף בעור קשיח דמוי קופסה, המורכב מצלחות גרמיות מפוסלות גדולות, רכסים גרמיים עם קוצים מעוקלים גדולים, סנפיר גב ופי טבעת מנוגדים ומרוחקים בחלקו האחורי של הגוף, וצלחות גרמיות על בסיס הזנב בסיסיות או חסרות. דג הפרה המקושט הוא דו-צורתי: לזכרים יש קווים וכתמים צהובים או כחולים, ולנקבות יש פסים כתומים-חומים. דגים אלה מוחזקים לעיתים רחוקות כחיות מחמד על ידי חובבי אקווריומים, שכן מתח יכול לגרום להם לשחרר אוסטרציטוקסין מהעור ולהרוג דגים אחרים במיכל. מדיה וקבצים בנושא דג הפרה המקושט בוויקישיתוף דג הפרה המקושט, באתר ITIS (באנגלית) דג הפרה המקושט, באתר NCBI (באנגלית) דג הפרה המקושט, באתר Animal Diversity Web (באנגלית) דג הפרה המקושט, באתר FishBase (באנגלית) דג הפרה המקושט, באתר GBIF (באנגלית) דגים של אוסטרליה: ארקנה אורנטה דג הפרה המקושט באתר הרשימה האדומה של IUCN "Aracana ornata", FishBase Ornate Cowfish, Aracana ornata (Gray, 1838), Australian Museum "Aracana ornata", Encyclopedia of Life Dianne J. Bray (2011), Ornate Cowfish, Aracana ornata ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
מאיו (כף ורדה)

מאיו הוא המזרחי ביותר מבין איי סוטאוונטו של כף ורדה. מאיו ממוקמת מדרום לאי בואה ויסטה וממזרח לאי סנטיאגו. מבחינה מנהלית, האי הוא יחידה מנהלית עירונית בשם מאיו. האי התגלה בשנת 1460. הוא יושב לראשונה בסוף המאה ה-16, כאשר האדמה שימשה לגידול בעלי חיים, בעיקר עיזים. המלח באי נוצל לראשונה במאה ה-17 מה שהביא לגידול באוכלוסיית האי. האנגלים ייצאו מלח לאירופה מהיישוב פורטו אינגלס (Porto Inglês) שהוא כיום היישוב העיקרי הגדול באי. שמה של העיר שמשמעותו נמל האנגלים ניתן לה בעקבות יצוא המלח מהיישוב. בקרב מאיו שהתקיים ב-23 בינואר 1814 התקיים קרב בין פריגטות בריטיות וצרפתיות מול החוף הדרומי של האי מאיו. הקרב היה חלק ממלחמות נפולאון והתקיים בשלבים האחרונים של המלחמות. האי מאיו סובל במאה ה-20 מהגירת תושבים רבים. חלקם היגרו לאי סנטיאגו השכן. הסיבה לכך היא בצורת מתמשכת. שטח האי הוא 274.5 קמ"ר. אורכו 24.1 ק"מ ורוחבו 16.3 ק"מ.  ההר הגבוה ביותר באי (436 מ') נמצא ליד החוף המזרחי, ברכס הרים בשם מונטה פנסו (Monte Penoso). בחלקו הצפוני של האי נמצא אזור טראס סאלגאדס (Terras Salgadas) (בפורטגזית אדמות מלוחות). זהו אזור טבעי עצום המכסה את החלק הצפון-מערבי של האי מאיו. הנקודה הצפונית ביותר באי היא פונטה קאיס.20% משטח האי (54.5 קמ"ר) מיוער ו-28% משטח האי (76.0 קמ"ר) הם שמורה. המפרצים באי כוללים את Baía do Galeão ואת Baía da Santana מצפון ובדרום מזרח לגונה בשם Lagoa Cimidor. ליד החוף הצפוני נמצא האי הבלתי מיושב Ilhéu Laje Branca. העיירה המרכזית של האי היא פורטו אינגלס (Porto Inglês), ליד שדה התעופה שלו, שדה התעופה מאיו. מדיה וקבצים בנושא מאיו בוויקישיתוף מאיו, באתר אנציקלופדיה בריטניקה (באנגלית)
משחק פורים

משחק פורים הוא שיר ילדים עברי לפורים מאת לוין קיפניס ובהלחנת נחום נרדי. השיר פורסם לראשונה ב-1929 כבר עם לחנו של נרדי לשיר, ופורסם בספר השירה "גליונות" שכתב קיפניס. השיר נכתב במקור כמחזה לילדים לפורים. בשנה שבה נכתב השיר (1929) היו מעט מאוד שירי חגים לילדים בעברית. אומנם חוברו פיוטים ושירים ברוח הדת, אך לא יצירה ברוח היהודית המודרנית. בעקבות זאת, החליט קיפניס לכתוב שירי חגים לילדים בעברית, משום שהיה מומחה בכתיבה ובעריכת תכנים בעברית, וגם בשל עבודתו עם גננות. השיר פורסם לראשונה ב-1929 בספר השירה לילדים "גליונות" שחיבר קיפניס. השיר פורסם כבר אז עם לחנו של נרדי, שהתבסס על ניגון של של חסידות קרלין לפיוט "שושנת יעקב". ארבע שנים אחר כך, ב-1933 יצא הספר של השיר, מלווה באיוריו של נחום גוטמן, אשר ממחישים את תחפושות ילדי הגן שבו עבד קיפניס. הספר "משחק פורים" הוקדש לבתו מנישואיו השניים של קיפניס, נטע. מה שגרם לילדיו האחרים של קיפניס לגלות את האהדה הרבה לשיר. מאז שיצא הספר לראשונה ב-1933, הפך השיר לנפוץ מאוד בכל ארץ ישראל. השיר והספר היו נפוצים עד כדי כך שכל עותקיו המקוריים של הספר אזלו, והם לא ניתנים עוד להשגה. בשנת 2017, 84 שנים לאחר שפורסם לראשונה, הוציאה חברת ההוצאה לאור של העיתון ידיעות אחרונות - ידיעות ספרים את הספר מחדש, בליווי איוריו המקוריים של נחום גוטמן. אדם המחופש לליצן מציג את עצמו, מורה לכולם לשבת ומודיע על תחילתו של משחק פורים. לאחר סיום הבית הראשון נוהגים לשיר לה, לה, לה. בבית השני מוזכר אחשוורוש. הוא מתואר בשיר כמי שאוחז בשרביט זהב ועטור בכתר. בבית השלישי מוזכרת אסתר המלכה. היא מתוארת עטורה זר זהב, ומציינת כי דודה הוא מרדכי היהודי. בבית הרביעי מוזכר מרדכי היהודי. הוא מתואר כשבגדיו בצבע תכלת. מלבד ציונו של מרדכי היהודי בבית זה, מוזכרים גם שניים ממנהגי החג - אוזני המן ורעשנים, אותם מחלק מרדכי לילדיו. גם לאחר סיום הבית הזה נוהגים לשיר לה, לה, לה. בבית החמישי מוזכר המן (לא בשמו, אך במעשיו). הוא מתואר כמי שהביא סוס והרכיב עליו את מרדכי היהודי. הפזמון מתחיל במילים "לכולנו, לכולנו" ואז ממשיך בתיאור הדמות, לדוגמה: כתר על הראש (אחשוורוש) על ראשנו זר (אסתר), ומסתיים ב"כל אחד/ת מאיתנו הוא/היא (הדמות)". חן מלול, אַחַת, שְׁתַּיִם, שָׁלוֹשׁ, אֲנִי אֲחַשְׁוֵרוֹשׁ: המשחק שהפך ללהיט, באתר הספרנים, ‏14 במרץ 2022 לוין קיפניס, גליונות: סיפורים ושירים לילדי הגן, באתר הספרייה הלאומית יעקב מזור, ‏מן הניגון החסידי אל הזמר הישראלי, קתדרה 115 (ניסן תשס"ה), עמ' 121. מילות השיר "משחק פורים", באתר שירונט
בנצ'מרק (כלכלה)

בנצ'מרק (באנגלית: Benchmarking) היא שיטה להשוואת תהליכים וקבלת KPI של חברות שונות. בדרך כלל השוואה מבוססת על איכות, זמן ועלות. ניתן להבחין בסוגים שונים של בנצ'מרק: בנצ'מרק של מוצר - ניתוח של מוצר שמיוצר על ידי חברות אחרות והשוואה עם מוצר שמיוצר על ידי חברה שמבצעת בנצ'מרק בנצ'מרק פונקציונלי - ניתוח פונקציות ותהליכים של חברות אחרות והשוואה עם תהליכים של חברה שמבצעת בנצ'מרק בנצ'מרק אסטרטגי - ניתוח אסטרטגיות שמקובלות בחברות אחרות קיים בנצ'מרק חד-צדדי כאשר חברה אוספת נתונים מחברות אחרות בתחומה או בנצ'מרק משותף כאשר מספר חברות מבוצעות תהליך בנצ'מרק משותף. בשנת 1994 הוקם ארגון Global Benchmarking Network בו חברים כיום 20 מרכזי בנצ'מרק מ-20 מדינות. משנת 1994 יוצא לאור Benchmarking: An International Journal. רוב מדדי הבנצ'מרק הם "מדדי סוף יום" (End of day calculation) המחושבים אחת ליום, בתום המסחר לפי שערי הנעילה של ניירות ערך המרכיבים את המדד. הבורסה מחשבת מספר משפחות של מדדי בנצ'מרק המשמשים כלי השוואה והערכה לביצועים של מנהלי מוצרים פיננסיים. מדדי מניות והמירים סוף יום מדדי איגרות חוב קונצרניות סוף יום מדדי איגרות חוב כלליות סוף יום (ממשלתיות וקונצרניות) מדדים אלו פותחו במהלך שנות ה-80 של המאה ה-20 וה-90 ומשמשים בעיקר את שוק קרנות הנאמנות. ספר הדרכה בנושא מה משמעותו של "מדד היחס (benchmark)" של תעודת סל? מאתר הרשות לניירות ערך - שאלה, 3 בינואר 2018 מירב ארלוזורוב, דירוג הקרנות - הסברים, באתר הארץ, 1 בינואר 2007 הסבר על המונח מדדי הבורסה, באתר הבורסה
שגרירות ישראל בבלגרד

שגרירות מדינת ישראל בבלגרד (בסרבית: Амбасада Израела у Републици Србији) היא הנציגות הדיפלומטית של ישראל ברפובליקה של סרביה, האחראית גם למונטנגרו כשגריר לא תושב. השגרירות שימשה בעבר כשגרירות ישראל ליוגוסלביה ולסרביה ומונטנגרו. השגריר הנוכחי הוא יהל וילן, שב-16 בספטמבר 2020 הציג את כתב האמנתו לנשיא סרביה. השגרירות הוקמה לראשונה כצירות ב-1951, כשהיא משרתת את יוגוסלביה. לאחר מלחמת ששת הימים ב-1967 ניתקה יוגוסלביה את קשריה הדיפלומטיים עם ישראל, והשגרירות נסגרה. ב-1991, עם התפרקות יוגוסלביה, קשרה ישראל יחסים עם סרביה, ופעלה ליצירת יחסים עמה, אך מלחמות יוגוסלביה וחוסר היציבות במדינה מנעו הקמת נציגות ישראלית רשמית במדינה. בדצמבר 1996, שנה לאחר הסכם דייטון, הגיע לבלגרד שגריר ישראל לרפובליקה הפדרלית של יוגוסלביה, דוד ששון. השגרירות מוקמה באופן זמני בקומה השמינית של מלון אינטרקונטיננטל בעיר. מבנה השגרירות החדש נפתח בספטמבר 1997. בינואר 2000 החל לכהן יורם שני כ"ממונה זמני" מבלי להגיש כתב האמנה, זאת בעקבות הסתייגות ישראל משלטונו של סלובודן מילושביץ'. הוא החל לכהן כשגריר בנובמבר 2000 לאחר התפטרות מילושביץ'. יפה בן ארי (2003–2006) יורם שני (2003) יורם שני (2000–2003) אביגדור דגן (1965–1967) אברהם קדרון (1963–1965) אביעזר כלוש (1961–1963) אברהם דרום (1957–1960) אריה לבבי (1954–1957) משה ישי (1951) אתר האינטרנט הרשמי של שגרירות ישראל בבלגרד "Председник Вучић примио акредитивна писма новоименованог амбасадора Државе Израел". 16 באוקטובר 2020. {{cite news}}: (עזרה) Jewish Telegraphic Agency Archives, "Around the Jewish World (part 2): Israel’s First Envoy to Belgrade in 30 Years Cheerful About Ties, January 22, 1997 מבקר המדינה, פתיחת השגרירויות בזגרב, בבלגראד ובברטיסלבה וניהולן, דו"ח מבקר המדינה 58ב, פורסם ב-26 ביוני 2006, עמ' 664 דליה שחורי, שר החוץ של יוגוסלוויה יגיע בשבוע הבא לביקור בישראל, באתר הארץ, 17 באוקטובר 2001 "Serbia". Israel Ministry of Foreign Affairs. נבדק ב-18 במאי 2020. {{cite web}}: (עזרה) "The Ambassador". Embassy of Israel in Serbia. נבדק ב-19 באוגוסט 2020. {{cite web}}: (עזרה)
משפט אולם

משפט אולם הוא משפט בתורת המבנה של חבורות אבליות. המשפט ממיין את החבורות האבליות המפותלות בנות-המניה, עד כדי איזומורפיזם. חבורה אבלית היא פרימרית (עבור ראשוני p), אם כל האיברים הם מסדר חזקה של p. תהי A חבורה אבלית פרימרית. מגדירים, באינדוקציה טרנספיניטית, שרשרת של תת-חבורות באופן הבא: G 0 = G {\displaystyle G_{0}=G} , G α + 1 = p G α {\displaystyle G_{\alpha +1}=pG_{\alpha }} לכל סודר α {\displaystyle \alpha } , G α = ⋂ β < α G β {\displaystyle G_{\alpha }=\bigcap _{\beta <\alpha }G_{\beta }} לכל סודר גבולי α {\displaystyle \alpha } . האורך של החבורה הוא הסודר שבו היא נעצרת (לראשונה ולתמיד). השרשרת נעצרת בתת-החבורה החליקה המקסימלית של A. החבורה A היא מצומצמת אם אין לה תת-חבורה חליקה (שונה מאפס); כלומר, כאשר A מצומצמת השרשרת מגיעה לאפס. נסמן ב-P את אוסף האיברים מסדר p ב-G. הממדים f ( α ) = dim F p ⁡ ( P ∩ G α ) / ( P ∩ G α + 1 ) {\displaystyle f(\alpha )=\dim _{\mathbb {F} _{p}}(P\cap G_{\alpha })/(P\cap G_{\alpha +1})} נקראים סדרת אולם של החבורה G. (אפשר להגדיר גם f ′ ( α ) = dim F p ⁡ ( P + G α ) / ( P + G α + 1 ) {\displaystyle f'(\alpha )=\dim _{\mathbb {F} _{p}}(P+G_{\alpha })/(P+G_{\alpha +1})} , ואז dim F p ⁡ G α / G α + 1 = f ( α ) + f ′ ( α ) {\displaystyle \dim _{\mathbb {F} _{p}}G_{\alpha }/G_{\alpha +1}=f(\alpha )+f'(\alpha )} ). נאמר שסדרה המסתיימת בסודר בן-מניה היא אפשרית אם בין כל שני סודרים גבוליים מתחת לגובה הסדרה, יש אינסוף מקומות שבהם הסדרה אינה מתאפסת. משפט אולם קובע שסדרת אולם של חבורה אבלית פרימרית מצומצמת בת-מניה היא אפשרית, ושהסדרה קובעת את החבורה עד כדי איזומורפיזם. מכיוון שתת-חבורה חליקה היא מחובר ישר וכל חבורה חליקה מפותלת היא סכום ישר של מרכיבים ידועים, ומכיוון שכל חבורה מפותלת מתפרקת לסכום ישר של חבורות פרימריות, משפט אולם ממיין באופן מלא את כל החבורות האבליות המפותלות בנות-המניה. משפט אולם חל בשינויים קלים על מודולים נוצרים מנייתית מעל כל תחום ראשי. I. Kaplansky, ``Infinite abelian groups, section 11.
עקב וודוורד

עקב וודוורד (שם מדעי: Buteogallus woodwardi) הוא מין נכחד של עוף דורס ממשפחת הנציים ומהסוג עקב שחור (לפי מספר חוקרים הוא משויך לסוג הנכחד Amplibuteo), אשר חי באמריקה הצפונית והקריביים במשך הפליסטוקן שלפני 126 עד 11.7 אלף שנה מזמננו. הוא ידוע ממאובנים שתוארו ב-1911 ונקראו על שם החוקר האנגלי סר ארתור סמית' וודוורד (Arthur Smith Woodward). דורס נכחד זה היה גדול ביותר, אחד מהגדולים שבדורסים שחיו מעולם והיה גדול גם מעיט הרפיה מודרני, עם מוטת כנפיים משוערת של 125.6 עד 140.2 ס"מ ואורך גוף של 95.6 עד 110.2 ס"מ. עדיין היה קטן וקל יותר מהגדול שבעיטים – עיט האסטי מניו זילנד, אשר הותאם לציד ביערות העבותים. מין זה היה דומה יותר לעקבים המודרניים כמו עיט סוואנה והוא צד בבתי גידול פתוחים כמו מישורים וביצות, בהם שימש כטורף-על, אשר ניזון מיונקים וזוחלים קטני ממדים. מדיה וקבצים בנושא עקב וודוורד בוויקישיתוף עקב וודוורד, באתר GBIF (באנגלית) Suarez, William (2004). "The Identity of the Fossil Raptor of the Genus Amplibuteo (Aves: Accipitridae) from the Quaternary of Cuba". Caribbean Journal of Science. 40 (1): 120–125. https://bioone.org/journals/bulletin-of-the-british-ornithologists-club/volume-141/issue-3/bboc.v141i3.2021.a3/A-new-fossil-raptor-Accipitridae--Buteogallus-from-Quaternary-cave/10.25226/bboc.v141i3.2021.a3.full
קמפנגו

קמפנגו (שם מדעי: Bagrus meridionalis) הוא מין של שפמנון גדול משפחת הבגרידיים, המצוי בסכנת הכחדה חמורה והוא אנדמי לימת מלאווי ואגם מלובל (אנ') שלצידה וכן לעיתים מגיע לנהר שיר (אנ'). דג זה הוא מהגדולים שבדגי ימת מלאווי והוא מגיע לאורך ממוצע של 42 ס"מ, אם כי נמצאו פרטים באורך של 1 ואפילו 1.5 מטר. הוא דומה מאוד לבאיאד וייתכן שמגיע למשקל דומה. דג זה שחור בבגרותו והצעירים לבנים עד כתמים חומים עליהם. דגים אלה הם פעילי לילה, כאשר במשך היום הם נחים במערות. זהו דג טורף הניזון בעיקר ממיני אמנוניים קטנים יותר, אותם הוא מחפש בעיקר על קרקעית האגם עם הבינים הגדולות שלו. בעונת הרבייה הזכר חופר קן רדוד בקרקעית חולית, לרוב בקרבת סלעים, שם הנקבה מטילה כמה אלפי ביצים. הצעירים ניזונים עם בקיעתם בעיקר מביציות לא מופרות של אמם וכן מחסרי חוליות שאביהם מספק להם. שני ההורים מטפלים יחדיו בצעירים ומגוננים עליהם ממגוון טורפים, הכוללים בעיקר אמנונים גדולים. השפמנון מנוקה לעיתים בתחנות ניקוי בידי האמנון Pseudotropheus crabro, אף שהוא עלול לטרוף את צעיריו. הוא עצמו נטפל בידי השפמנון Bathyclarias nyasensis וכן מספר אמנונים מטילים ביצים בקרבתו, כדי להשתמש בהגנתו לצעיריהם. הצעירים שלו מתבגרים ועוזבים את הוריהם כשהם מגיעים לאורך של 12 ס"מ בקירוב. הדג מצוי בטבע בסכנת הכחדה חמורה עקב דיג יתר לבשרו המשובח. מדיה וקבצים בנושא קמפנגו בוויקישיתוף קמפנגו, באתר ITIS (באנגלית) קמפנגו, באתר האנציקלופדיה של החיים (באנגלית) קמפנגו, באתר FishBase (באנגלית) קמפנגו, באתר GBIF (באנגלית) קמפנגו באתר הרשימה האדומה של IUCN
זושא בק

זושא בֶּק (בכתיב ארכאי: זושא בעֶק, נהגה: זִישֶא; נכתב בפולנית: Zysze Beck; י"ז באב ה'תרנ"ד, 19 באוגוסט 1894 – ~ה'תש"ב, 1942) היה סופר ועורך יהודי גליציאני שחי ופעל בלבוב. עורכו של הקובץ הספרותי "אלף". נספה בשואת יהודי אירופה. בק עבד שנים ארוכות כמחנך בבתי הספר של "תרבות" ובסמינר למורים בלבוב. הוא כתב בגרמנית, יידיש ועברית ורשימותיו פורסמו בעיתונות בשפות אלה. בעיתונות העברית פרסם בין היתר ב"היום", "המצפה", "הצפירה" ו"הסולל". דאָס עהע לעבען און די פסיכע פון דער פרוי ('חיי הנישואים והפסיכה של האישה'), ורשה: א. גיטלין, תרפ"ט 1929. מבעד למשקפי אני: רשימות והסתכליות בחמשה חלקים, ורשה: עבר, תרצ"א אָלֶף: קובץ ספרותי ליצירה עברית ולכל התלבטויותיה (בעריכת זושא בעק), לבוב, חוברת א', תשרי תרצ"ח זושא בק, בתוך: ידיעות גנזים, 81 (ניסן תשל"ג), שנה 10 כרך ה: סופרים עברים שנספו בשואה, עמ' 359–362
A Beautiful Noise (מחזמר)

A Beautiful Noise, המחזמר של ניל דיימונד הוא מחזמר להיטים המבוסס על חייו ושיריו של ניל דיימונד. המחזמר כולל תסריט מאת אנטוני מק'קארטן, כוראוגרפיה מאת סטיבן הוג'ט ובימוי מאת מייקל מאייר. הפקת המחזמר רצה ריצה מוגבלת החל מה-21 ביוני עד ה-31 ביולי 2022 בתיאטרון אמרסון קולוניאל (אנ') בבוסטון. ניל דיימונד ואשתו נכחו בערב הפתיחה. צוות השחקנים כלל את וויל סוונסון בתפקיד דיימונד (אז), מארק ג'ייקובי בתפקיד דיימונד (היום), רובין הורדר בתפקיד מרסיה ולינדה פאוול בתפקיד הרופאה. בספטמבר 2022, הוכרז שסוונסון, ג'ייקובי, הורדר ופאוול ישובו לגלם את תפקידיהם בהפקת המחזמר בברודוויי. שאר צוות השחקנים כולל את ג'סי פישר בתפקיד ג'יי פוזנר, מייקל מקורמיק בתפקיד פול קולבי/ טומי או'רורק, טום אלן רובינס בתפקיד ברט ברנס/ קייב דיימונד וברי סודיה בתפקיד אלי גרינוויץ'/ רוז דיימונד. ערב הפתיחה של המחזמר התקיים ב-4 בדצמבר 2022 בתיאטרון ברודהאסט בברודוויי, כשההצגות המקדימות החלו ב-2 בדצמבר. ניל דיימונד ואשתו נכחו בערב הפתיחה ודיימונד הוביל שירה בציבור של השיר "Sweet Caroline". המחזמר הרוויח למעלה ממיליון דולר ממכירת כרטיסים בשבוע הראשון לפתיחתו. עם פריצתו הראשונה לתודעה בכתיבת שירים בשנות ה-60 והעלייה המטאורית שלו בשנות ה-70, והרבה אכזבות מוחצות וניצחונות מלהיבים לאורך הדרך, ניל דיימונד שמר על רמה כמעט בלתי נתפסת של כוכבות על במשך חמישה עשורים רצופים. איך ילד יהודי עני מברוקלין הפך לאחד מהאמנים הנערצים ביותר בכל הזמנים? יש רק דרך אחת לספר את זה: מערכה מוזיקלית ללהיטים המפורסמים שעיצבו את העידן שלו וכבשו את העולם. מדיה וקבצים בנושא A Beautiful Noise בוויקישיתוף A Beautiful Noise - האתר הרשמי A Beautiful Noise - באתר Playbill A Beautiful Noise - באתר Broadway.com A Beautiful Noise, The Neil Diamond Musical, Playbill Greg Evans, Neil Diamond Musical ‘A Beautiful Noise’ Sets Fall Broadway Opening, Deadline, ‏2022-05-18 (באנגלית אמריקאית) Watch: Neil Diamond sings 'Sweet Caroline' at Fenway Park, www.boston.com (באנגלית אמריקאית) The Associated Press, Neil Diamond Stage Musical Reveals Its Broadway Veteran Star, Billboard, ‏2022-03-05 (באנגלית אמריקאית) Neil Diamond surprises audience at Boston premiere of musical about his life, www.cbsnews.com (באנגלית אמריקאית) Greg Evans, Neil Diamond Musical ‘A Beautiful Noise’ Adds Tony Nominees To Pre-Broadway Cast, Deadline, ‏2022-04-21 (באנגלית אמריקאית) A Beautiful Noise, The Neil Diamond Musical, Starring Will Swenson, Confirms Broadway Cast, Broadway.com (באנגלית) Gil Kaufman, Bah-Bah-Bah!: Neil Diamond Surprises Broadway Audience With ‘Sweet Caroline’ on Opening Night, Billboard, ‏2022-12-07 (באנגלית אמריקאית) Greg Evans, Neil Diamond Musical ‘A Beautiful Noise’ Scores $1M For Opening Week – Broadway Box Office, Deadline, ‏2022-12-06 (באנגלית אמריקאית) רשימת צוות שחקנים מקורי בברודווי, באתר Playbill
נזלת אבו נאר

נזלת אבו נאר (בערבית: نزلة أبو نار) הוא כפר פלסטיני בנפת טולכרם במערב השומרון, הממוקם כ-15 ק"מ צפונית לטולכרם, בגובה של 112 מטר מעל פני הים. בערבית, השרש نزل נ.ז.ל. מורה על ירידה ועל פי וילנאי מדובר במקום שתושבי ההרים הסמוכים היו יורדים אליו לעבד את האדמה ואף לגור שם. שתי המילים הנוספות מגיעות משמו של קדוש מוסלמי בשם חמדאן אבו נאר שסביב קברו קם היישוב. (אין פרטים אודות הקדוש) במפת הקרן לחקר ארץ ישראל שפורסמה ב-1882, נזלת אבו תואר כ"מעט בתים העומדים [...] ליד מקאם [...] הנקרא אבו נאר (אבי האש)". במפקד 2017, הרשות הפלסטינית לא פקדה את תושבי היישוב, אלא כללה אותם בין תושבי הכפר באקה א שרקיה, הסמוך. 56.2% מאוכלוסיית נזלת אבו נאר היו פליטים בשנת 1997. המשפחות הגדולות בכפר הן: ג'אנם (جانم), סליט (سليط), כתאנה (كتانة) ו אל-סעד (الساعد). שטח הכפר הוא כ-751 דונם. מתוך שטח זה, 170 דונם נועדו למטעים וקרקע להשקיה, 170 דונם היו נטועים בכרמי זיתים ו-299 דונם שימשו לגידול דגנים. רק שני דונם היו בנויים. זאב וילנאי, אריאל - אנציקלופדיה לידיעת א"י, עם עובד, 1976, עמ' 5111 Conder and Kitchener, 1882, p. 152 Palestine Remembered, نزلات ابو نار - Nazlat Abu Nar, Palestine Remembered Palestinian Central Bureau of Statistics, Census 2017, 2018, עמ' 66 Palestinian Population by Locality and Refugee Status Palestinian Central Bureau of Statistics Government of Palestine, Department of Statistics, 1945, p. 21
מועצה אזורית נעמן

מועצה אזורית נעמן הייתה מועצה אזורית בגליל המערבי במחוז הצפון בישראל, בין עכו והקריות, שהתקיימה בין 1950 ל-1982, אז אוחדה עם מועצות אזוריות נוספות לתוך מועצה אזורית מטה אשר. המועצה הוקמה בשנת 1950 ונקראה על שם נחל נעמן הזורם בתחומה. בעת הקמתה כללה המועצה אקבעה קיבוצים: יסעור, כפר מסריק, משמר הים ועין המפרץ. בשנת 1968 חיו בה כ-2,700 נפש. בסוף אותה שנה זכתה המועצה לשבח בדו"ח מבקר המדינה, על השקעת משאבים בפיתוח מושב העולים אחיהוד. בית הספר האזורי שכן בקרבת קיבוץ כפר מסריק. בשנת 1969 נחנך בסמוך אליו אולם כדורסל מקורה. החל משנות ה-60 עלו הצעות שונות לאיחוד מועצת נעמן עם מועצות אזוריות סמוכות: מועצה אזורית זבולון, שכנתה מדרום, מועצת געתון, שכנתה מצפון, או עם כל מועצות הגליל המערבי, געתון, סולם צור ומעלה הגליל. משרד הפנים המליץ לאחד את מועצת נעמן עם מועצת זבולון ואת מועצת סולם צור עם מועצת געתון, אך מועצת געתון התנתה את הסכמתה לאיחוד בכך שתצורף אליו גם מועצת נעמן. ב-1982 הוחלט לאחד את שלוש מועצות הגליל המערבי: נעמן, געתון ומועצה אזורית סולם צור לכדי מועצה אחת. ההצעה זכתה להתנגדות של גורמים במועצת סולם צור, וכן של "ברית התנועות הקיבוציות" ששאפה לחבר מועצות אזוריות ב קו רוחבי ולא אנכי: לאחד את המועצות סולם צור ונעמן ליישובי גוש שגב, ללא מועצת נעמן הדרומית יותר. למרות ההתנגדויות, בשלהי 1982 אוחדו שלוש המועצות לכדי רשות אחת: מועצה אזורית מטה אשר, והמועצה חדלה מלהתקיים. קיבוצים: יסעור (הקיבוץ הארצי) כפר מסריק (הקיבוץ הארצי) משמר הים, לימים "אפק" (הקיבוץ המאוחד) עין המפרץ (הקיבוץ הארצי) מושבים: אחיהוד (מושב עובדים) יודפת (מושב שיתופי) מלבדם, נכללו בתחומי המועצה מעברת "עיר המפרץ" (לימים, שכונת "גבעת הרקפות" בקריית ביאליק) וחוות "יבור" של חברת הזרע. בשנת 1960 הועלתה הצעה לספח לתחומי המועצה גם את היישובים שגב ויודפת, אך ההצעה לא התקבלה על ידי המועצה. משרדי המועצה ובית הספר האזורי שכנו ליד קיבוץ כפר מסריק. מרדכי פרנקל מכפר מסריק 1956 – 1962. יצחק קייטש מעין המפרץ (1962 - 1964) צבי רייז מעין המפרץ (1964 - 1982) הוקמה מועצה אזורית "נעמן", הצופה, 3 באפריל 1950 דו"ח חיובי של מבקר המדינה על המועצה האזורית נעמן, על המשמר, 25 בדצמבר 1968 שמואל האוזר, אירוע ומשמעותו, על המשמר, 29 באוגוסט 1969 יהודה אריאל, תביעה לאיחוד מועצות אזוריות בגליל המערבי, הארץ, 10 ביולי 1961 יוסף אורי, מצפון עד נגב, למרחב, 22 באפריל 1962 משרד הפנים מציע מיזוג המועצות געתון ונעמן, מעריב, 14 במרץ 1967 רשויות מקומיות נוספות ימוזגו ביזמת משרד הפנים, הצופה, 2 ביוני 1965 המליצו על סיפוח ששה מושבים למועצה האזורית מעלה הגליל, הארץ, 15 באוקטובר 1962 יצחק מרידור, חלוקה מוניציפלית חדשה של ישובי הגליל המערבי, דבר, 16 בספטמבר 1982 הממשלה תשותף בשליש בחברת "מקורות", הארץ, 9 בדצמבר 1955 שמות חדשים ליישובים, חרות, 27 בספטמבר 1955 דנים בסיפוח שגב ויודפת למועצה האזורית "נעמן", הצופה, 21 בדצמבר 1960 חילופי גברי במועצת נעמן, מעריב, 7 באוגוסט 1962
רמל זיתא

רמל זיתא (בערבית: رمل زيتا), או בשמו האחר קזאזה (בערבית: قزازة), היה כפר ערבי בנפת טולכרם של המנדט הבריטי. הכפר נוסד על ידי תושבי זיתא באדמותיהם במישור החוף. הכפר התפתח משמעותית בעקבות הקמת המושבה היהודית חדרה בשנת 1891, כאשר תושביו החלו לעבוד בחקלאות ובפרדסי המושבה. מבחינה מנהלית, הכפר תפקד ככפר בת של זיתא והשתייך אליו מבחינה אדמיניסטרטיבית. לפיכך, במפקדי האוכלוסין של ארץ ישראל משנת 1922 ומשנת 1931 שנערכו על ידי שלטונות המנדט הבריטי, נמנו תושבי קזאזה עם תושבי זיתא. בסקר הכפרים של 1945 נאמדה אוכלוסיית רמל זיתא ב-140 מוסלמים, על שטח של כ-14,837 דונם. מתוך שטח זה 12,720 דונם היו בבעלות ערבית, 1,453 דונם בבעלות יהודית ו-664 דונם ציבורית. מתוך אדמת הכפר, 14,106 דונם שימשו לחקלאות דגנים, 130 דונם שימשו לגידולי הדרים ובננות, 31 דונם שימשו לגידולי מטעים וגידולי שלחין. הכפר פונה במלחמת העצמאות ואדמותיו סופחו ליישובים בית אליעזר ותלמי אלעזר. מדיה וקבצים בנושא רמל זיתא בוויקישיתוף Roy Marom, מרום, רועי, הפרכת השממה ההתיישבות הערבית המתרחבת בשרון ובמערב הר שכם, 1948 1700, חיפה, 2022 (עבודת דוקטורט) Dispelling Desolation: The Expansion of Arab Settlement in the Sharon Plain and the Western Part of Jabal Nablus, 1700-1948 (PhD dissertation), הפרכת השממה ההתיישבות הערבית המתרחבת בשרון ובמערב הר שכ, 2022, עמ' 90 Barron, 1923, Table XI, Sub-district of Tulkarm, table ix Mills, 1932, p. 58 Government of Palestine, Department of Statistics, 1945, p. 21 Sharif S. Elmusa, Muhammad Ali Khalidi, All that Remains: The Palestinian Villages Occupied and Depopulated by Israel in 1948, Institute for Palestine Studies, 1992, עמ' 560, ISBN 978-0-88728-224-9. (באנגלית)